Publication: Magyar Közlöny
Issue: MK-2006-116 (Year: 2006, Number: 116)
Era: 2004-2010
Section: [22. számú melléklet a 217/1998. (XII. 30.) Korm. rendelethez]
Paragraph Index: 357

1979. ÉVI GENFI EGYEZMÉNYHEZ A SAVASODÁS, AZ EUTROFIZÁCIÓ ÉS A TALAJ KÖZELI ÓZON CSÖKKENTÉSÉRÕL A Felek azzal az elhatározással, hogy megvalósítják A nagy távolságra jutó, országhatárokon átterjedõ levegõszennyezésrõl szóló Egyezményt, tudatában annak, hogy a nitrogén-oxidok, a kén, az illékony szerves vegyületek és a redukált nitrogén-vegyületek káros hatással vannak az emberi egészségre és a környezetre, aggodalmukat fejezve ki a felett, hogy az ENSZ/EGB régió számos területén az értékek még mindig meghaladják az emberi egészségre és a növényzetre ható, a savasodásra vonatkozó kritikus terhelések értékét, a tápanyag nitrogén kritikus mennyiségét és a kritikus ózonszintet, ugyancsak aggodalmukat fejezve ki a felett, hogy a kibocsátott nitrogén-oxidok, kén és illékony szerves vegyületek, valamint a másodlagos szennyezõk, mint az ózon és az ammónia reakciótermékei, az atmoszférában nagy távolságra szállítódnak el és határokon átterjedõ káros hatásokat okozhatnak, felismerve, hogy az ENSZ/EGB régióban a Felek kibocsátásai hozzájárulnak az északi félteke és az egész Föld levegõszennyezéséhez, valamint felismerve a kontinensek közötti szállítódás lehetõségét és erre a lehetõségre vonatkozó további vizsgálatok szükségességét, ugyancsak felismerve, hogy Kanada és az Egyesült Államok a határokon átterjedõ ózon hatására tekintettel kétoldalú tárgyalásokat folytatnak a nitrogén-oxidok és az illékony szerves vegyületek kibocsátásának csökkentésérõl, felismerve továbbá, hogy Kanada, Az Egész Kanadára Kiterjedõ, 2000 Utáni Savas Esõ Stratégia megvalósításával 2010-ig tovább kívánja csökkenteni kénkibocsátását, és hogy az Egyesült Államok elkötelezte magát egy nitrogén-oxidok csökkentésére irányuló program megvalósítására az Egyesült Államok keleti részében, valamint a szálló por nemzeti levegõminõségi határértékeinek eléréséhez szükséges kibocsátások csökkentésre, azzal az elhatározással, hogy a kritikus terhelések és szintek túllépésének megelõzése, illetve minimalizálása érdekében több hatást figyelembe vevõ (multi-effect), több szennyezõ anyagot érintõ (multi-pollutant) megközelítést alkalmazzanak, figyelemmel a jelenlegi légszennyezettségi szintek kialakulásáért felelõs meglévõ tevékenységek és berendezések kibocsátásaira, valamint a tevékenységek és berendezések jövõbeli fejlesztéseire, tudatában annak, hogy léteznek eljárások és üzemeltetési módszerek gyakorlatok ezen anyagok kibocsátásának csökkentésére, azzal az elhatározással, hogy ezen anyagok kibocsátásainak megelõzése, megakadályozása vagy minimalizálása érdekében intézkedéseket foganatosítanak a Környezetrõl és Fejlõdésrõl szóló Riói Nyilatkozat 15. elveként megfogalmazott elõvigyázatossági szemlélet számításba vételével, ismételten megerõsítve, hogy az Egyesült Nemzetek Szervezetének Kartája és a nemzetközi jog elveinek megfelelõen az országoknak szuverén joga, hogy saját forrásaikat saját környezeti és fejlesztési politikájuknak megfelelõen aknázzák ki, valamint felelõsek azért, hogy a saját fennhatóságuk vagy ellenõrzésük alatt folyó tevékenységek ne okozzanak környezeti károkat más országokban, illetve a fennhatóságukon kívül esõ területeken, annak tudatában, hogy szükség van egy olyan, a légszennyezés elleni küzdelmet szolgáló költséghatékony területi megközelítésre, amely számításba veszi a hatások és a csökkentési költségek országok közt meglévõ eltéréseit, tudomásul véve, hogy a magán és nem-kormányzati szektorok jelentõs mértékben hozzájárulnak az ezen anyagok hatásaira és elérhetõ csökkentési eljárásokra vonatkozó tudásanyaghoz, és szerepet vállalnak az atmoszférába történõ kibocsátások csökkentésében, szem elõtt tartva, hogy a kén, a nitrogén-oxidok, az ammónia és az illékony szerves vegyületek kibocsátásának csökkentése érdekében hozott intézkedések nem szolgálhatnak önkényes és indokolatlan megkülönböztetések vagy burkolt korlátozások eszközéül a nemzetközi versenyben és kereskedelemben, figyelembe véve az ezen anyagok kibocsátására, atmoszférikus folyamataira, az emberi egészségre és a környezetre gyakorolt hatásaira, valamint csökkentésük költségeire vonatkozó elérhetõ legjobb tudományos és technikai tudásanyagot és adatokat, és elismerve, hogy szükség van e tudásanyag fejlesztésére, valamint az ezen kérdések további megértéséhez szükséges tudományos és technikai együttmûködés folytatására, tudomásul véve, hogy az 1988. október 31-én, Szófiában elfogadott, a Nitrogén-oxidok kibocsátásának, vagy azok országhatárokon való átáramlásának szabályozásáról szóló Jegyzõkönyvben, valamint az 1991. november 18-án, Genfben elfogadott, az Illékony szerves vegyületek kibocsátásának és azok országhatárokon való átáramlásának szabályozásáról szóló Jegyzõkönyvben már szerepelnek a nitrogén-oxidok és az illékony szerves vegyületek kibocsátásának csökkentésére vonatkozó intézkedések, és a Jegyzõkönyvek mûszaki mellékletei tartalmaznak ezen kibocsátások csökkentésére vonatkozó mûszaki irányelveket, ugyancsak tudomásul véve, hogy az 1994. június 14-én, Oslóban elfogadott, a Kénkibocsátások további csökkentésérõl szóló Jegyzõkönyv tartalmaz a kénkibocsátás csökkentésre vonatkozó rendelkezéseket, amelyek célja a savas ülepedés csökkentéséhez való hozzájárulás a kritikus kénülepedések túllépésének csökkentésével. A kritikus kénülepedéseket a kritikus savasodási terhelésekbõl származtatták az oxidált kénvegyületek teljes savas ülepedéshez 1990-ben mért hozzájárulása alapján, tudomásul véve továbbá, hogy az Egyezmény keretein belül ez az elsõ Jegyzõkönyv, amely kifejezetten foglalkozik a redukált nitrogén vegyületekkel, szem elõtt tartva, hogy ezen anyagok kibocsátásának csökkentése további elõnnyel járhat az egyéb szennyezõk csökkentésében, különösképpen a határokon átterjedõ másodlagos aeroszol részecskék esetén, amelyek hozzájárulnak a levegõben lévõ por emberi egészségre gyakorolt káros hatásaihoz, ugyancsak szem elõtt tartva, hogy – amennyire lehetséges – el kell kerülni, hogy a Jegyzõkönyv céljainak elérése érdekében olyan intézkedéseket hozzanak, amelyek tovább súlyosbítanának más egészségügyi és környezeti problémákat, tudomásul véve, hogy a nitrogén-oxidok és az ammónia kibocsátásának csökkentésére irányuló intézkedések során tekintetbe kell venni a teljes biogeokémiai nitrogénciklust, és – amennyire lehetséges – nem szabad növelni a reaktív nitrogének, ezen belül a nitrogén-monoxid kibocsátását, amely súlyosbíthatja a nitrogénnel kapcsolatos egyéb problémákat, tudatában annak, hogy az emberi tevékenységek során kibocsátott metán és szén-monoxid a nitrogén-oxidok és az illékony szerves vegyületek jelenlétében hozzájárulnak a troposzférikus ózon képzõdéséhez, és ugyancsak tudatában azon kötelezettségeknek, amelyeket a Felek az Egyesült Nemzetek Szervezetének Éghajlatváltozási Keretegyezményében vállaltak, megállapodtak a következõkben:

Source: https://magyarkozlony.hu/hivatalos-lapok/e8801ad1a2339c6a90e300ecaa44b3c5d78f642e/dokumentumok/fadc029b62d1cd2f7799be65ce1108b3118033e8/letoltes